# Tilføj og opret forbindelse til en ny Bluetooth®-enhed

Tilføjelse og oprettelse af forbindelse til en Bluetooth-enhed omfatter tre primære trin:

1. Find den Bluetooth-enhed, der befinder sig inden for computerens rækkevidde:
   - Aktiver Bluetooth-enheden, og indstil den til synlig tilstand. Se brugervejledningen til enheden for at få oplysninger om, hvordan du gør.
   - Klik på linjeikonet Bluetooth på computeren, og vælg menuelementet Tilføj en enhed for at udføre en søgeproces, der viser alle Bluetooth-enheder, der befinder sig inden for computerens rækkevidde.
2. Opret et sikkert link til enheden:
   - Når den ønskede Bluetooth-enhed vises i vinduet Tilføj en enhed, skal du dobbeltklikke på enhedens ikon eller vælge enhedens ikon og klikke på Næste. Afhængigt af enhedstypen og sikkerhedsindstillingerne bliver du muligvis bedt om at parre enheden.
     Bemærk: De fleste Bluetooth-enheder kræver godkendelse (eller parring) for at tillade en forbindelse eller tilmed søge efter tjenester.
   - Hvis de hemmelige PIN-koder indtastet eller genereret på computeren og Bluetooth-enheden er ens, parres computeren med Bluetooth-enheden.
   - Bekræft, og klik på Ja, når du får vist spørgsmålet "Passer koden ovenfor til koden på enheden?". Klik derefter på Næste.
   - En meddelelse på vinduet Tilføj ny enhed bekræfter gennemført parring. Klik på linket Enheder og printere for at få vist den tilføjede enhed, og afslut ved at klikke på knappen Luk.
3. Forbind din computer til Bluetooth-enhedens tjeneste:
   - Dobbeltklik på ikonet for den tilføjede tjeneste for at åbne enhedsvinduet Tjenester.
   - Vinduet Tjenester viser, hvad der kan udføres med Bluetooth-enheden (f.eks. Gennemse fjernmappe, Lyt til musik).
     Bemærk: Det præcise tjenestesæt kan afvige for hver enkelt Bluetooth-enhed.
   - Computeren opretter forbindelse til Bluetooth-enheden med den valgte tjenester. Tilføjede enheder kan til enhver tid åbnes ved at vælge Vis Bluetooth-enheder i linjemenuen Bluetooth og dobbeltklikke på enhedsikonet.

Der findes yderligere oplysninger om understøttede Bluetooth-tjenester i:

- Filoverførsel via Bluetooth®
- Opret forbindelse til headset og højttalere med Bluetooth®
- Opret forbindelse til Bluetooth®-printere
- Opret forbindelse til Bluetooth® Low Energy HID-enheder
- Synkronisering af personlige oplysninger over Bluetooth
- Administration og konfiguration af Bluetooth®