# Uuden Bluetooth®-laitteen lisääminen ja yhdistäminen

Bluetooth-laitteen lisäämisessä ja yhdistämisessä on kolme päävaihetta:

1. Etsi Bluetooth-laite tietokoneen kantoalueelta:
   - Kytke Bluetooth-laite päälle ja aseta se havaittavaksi. Katso tarvittaessa ohje laitteen käyttöoppaasta.
   - Napsauta tietokoneen Bluetooth-kuvaketta, valitse valikosta Lisää laite ja suorita haku, joka näyttää kaikki tietokoneen kantoalueella sijaitsevat Bluetooth-laitteet.
2. Muodosta suojattu yhteys laitteeseen:
   - Kun haluttu Bluetooth-laite tulee näkyviin Lisää laite -ikkunaan, kaksoisnapsauta laitteen kuvaketta tai valitse laitteen kuvake ja napsauta Seuraava. Laitteen tyypin ja suojausasetusten mukaan sinua saatetaan pyytää muodostamaan laitepari.
     Huomautus: Useimmat Bluetooth-laitteet vaativat todennuksen (tai laiteparin muodostamisen) yhteyden muodostamiseksi tai jopa palvelujen hakemiseksi.
   - Jos tietokoneeseen ja Bluetooth-laitteeseen näppäillyt tai luodut PIN-koodit ovat samat, tietokone ja Bluetooth-laite liitetään laitepariksi.
   - Vahvista ja valitse Kyllä, kun ohjelma kysyy: Does the code above match the code on the device? / Vastaako yllä oleva koodi laitteen koodia? Valitse sitten Seuraava.
   - Lisää laite -ikkunan viesti vahvistaa, että laitepari on muodostettu. Tarkastele lisättyä laitetta napsauttamalla Laitteet ja tulostimet -linkkiä ja lopeta napsauttamalla Sulje-painiketta.
3. Yhdistä tietokone Bluetooth-laitteen palveluun:
   - Avaa Palvelut-ikkuna kaksoisnapsauttamalla lisätyn laitteen kuvaketta.
   - Palvelut-ikkunassa näkyy, mitä toimintoja Bluetooth-laitteella voi suorittaa (esim. Selaa etäkansiota, Kuuntele musiikkia).
     Huomautus: Palvelut voivat vaihdella Bluetooth-laitteen mukaan.
   - Tietokone muodostaa yhteyden Bluetooth-laitteeseen valitun palvelun mukaan. Lisättyjä laitteita voi käyttää milloin tahansa valitsemalla Bluetooth-valikosta Näytä Bluetooth-laitteet ja kaksoisnapsauttamalla laitteen kuvaketta.

Lisätietoja tuetuista Bluetooth-palveluista:

- Tiedoston siirto Bluetooth®-yhteyden kautt
- Yhteyden muodostaminen Bluetooth®-kuulokkeisiin ja -kaiuttimiin
- Yhteyden muodostaminen Bluetooth®-tulostimiin
- Yhteyden muodostaminen Bluetooth® Low Energy HID -laitteisiin
- Henkilökohtaisten tietojen synkronointi Bluetooth-yhteyden välityksellä
- Bluetoothin® hallinta ja määrittäminen