# Új Bluetooth® eszköz hozzáadása és csatlakoztatása

A Bluetooth-eszközök az alábbi 3 lépéssel csatlakoztathatók:

1. A számítógép hatótávolságán belülre helyezett Bluetooth készülék megkeresése:
   - Kapcsolja be a Bluetooth-eszközt, és állítsa felfedezhető üzemmódba. Ennek módjáról lásd az eszköz használati útmutatóját.
   - Kattintson a Bluetooth tálcaikonra a számítógépen, majd válassza az Eszköz hozzáadása menüelemet, amellyel megjelenítheti a számítógép hatótávolságán belül található Bluetooth-eszközöket.
2. Biztonságos kapcsolat létrehozása az eszközzel:
   - Ha az Eszköz hozzáadása ablakban megjelenik a kívánt Bluetooth-eszköz, kattintson duplán az eszköz ikonjára, vagy válassza ki az eszköz ikonját, és kattintson a Tovább gombra. Az eszköz típusától és biztonsági beállításaitól függően felkérést kaphat az eszköz párosítására.
     Megjegyzés: A legtöbb Bluetooth-eszköznél a csatlakoztatás vagy a szolgáltatások keresése előtt hitelesítésre (vagy párosításra) van szükség.
   - Ha a számítógépen és a Bluetooth-eszközön beírt vagy létrehozott titkos PIN kódok azonosak, a számítógép és a Bluetooth-készülék párosítva lesz.
   - Ha a szoftver megkérdezi, hogy a megadott kód megegyezik-e a készüléken megadott kóddal, kattintson az Igen gombra. Ezután kattintson a Tovább gombra.
   - Ha a párosítás sikerrel járt, egy erről tájékoztató üzenet jelenik meg az Eszköz hozzáadása ablakban. A hozzáadott eszköz megtekintéséhez kattintson az Eszközök és nyomtatók megtekintése hivatkozásra. Ha végzett, kattintson a Bezárás gombra.
3. A számítógép csatlakoztatása a Bluetooth-eszköz egyik szolgáltatásához:
   - Kattintson duplán a hozzáadott eszköz ikonjára az eszközhöz tartozó Szolgáltatások ablak megnyitásához.
   - A Szolgáltatások ablakban megtekintheti a Bluetooth-eszközzel végezhető műveleteket (pl. Távoli mappa tallózása, Zenehallgatás).
     Megjegyzés: A szolgáltatások pontos listája az egyes Bluetooth-eszközöknél eltérő lehet.
   - A számítógép a Bluetooth-eszköz kiválasztott szolgáltatását fogja használni. A hozzáadott eszközök eléréséhez kattintson a Bluetooth tálcamenü Bluetooth-eszközök megjelenítése menüpontjára, majd kattintson duplán az eszköz ikonjára.

A támogatott Bluetooth-eszközökkel kapcsolatos további információk az alábbi helyen érhetők el:

- Bluetooth®-fájlátvitel
- Bluetooth® fejbeszélő vagy hangszóró csatlakoztatása
- Csatlakozás Bluetooth® nyomtatóhoz
- Bluetooth® Low Energy HID eszközök csatlakoztatása
- Személyes adatok szinkronizálása Bluetooth kapcsolaton keresztül
- A Bluetooth® funkció felügyelete és konfigurálása