# Bluetoothin® hallinta ja määrittäminen

## Bluetooth-radio päällä/pois

Huomautus: Bluetooth-radion kytkeminen pois ilmaisinalueen valikosta ei ole mahdollista kaikissa järjestelmissä.

Kytke Bluetooth-radiomoduuli päälle ja pois Windows 7:n tehtäväpalkista seuraavasti:

1. Kytke Bluetooth-radio päälle napsauttamalla hiiren kakkospainikkeella Bluetooth-kuvaketta ja valitsemalla Ota sovitin käyttöön.
2. Kytke Bluetooth-radio pois napsauttamalla hiiren kakkospainikkeella Bluetooth-kuvaketta ja valitsemalla Poista sovitin käytöstä tai avaa Bluetooth-asetukset-ikkuna ja valitse Poista Bluetooth-sovitin käytöstä -valintaruutu Asetukset-välilehdellä.

Kytke Bluetooth-radiomoduuli päälle ja pois Windows 8:n Langattomat asetukset -valikosta seuraavasti:

1. Avaa Tietokoneen asetukset -valikko siirtämällä hiiren osoitin hetkeksi näytön oikeaan alakulmaan. Valitse Asetukset ja Muuta tietokoneen asetuksia.
2. Valitse Langaton.
3. Ota Bluetooth käyttöön tai poista se käytöstä napsauttamalla Bluetooth-kytkintä.

Kytke Bluetooth-radio päälle ja pois noudattamalla edellä olevia ohjeita. On suositeltavaa, ettei Bluetooth-laiteohjaimia poisteta käytöstä tai oteta käyttöön Laitehallinnan kautta.

Jos tietokoneessa on laitteiston radiokytkin ja radio kytketään ensin pois käyttämällä ohjelmistoa ja sitten pois ja päälle käyttämällä tietokoneen laitteiston radiokytkintä, sovitin ei käynnisty, ennen kuin se on käynnistetty ohjelmiston kautta. Vältä ohjelmiston kytkimen ja laitteiston kytkimen käyttöä samanaikaisesti. Lisätietoja laitteiston kytkimen käytöstä saat tietokoneen käyttöohjeesta.

## Kansion jakamisen asetukset

Tiedoston jakamisen ottaminen käyttöön tai poistaminen käytöstä:

1. Napsauta hiiren kakkospainikkeella Bluetooth-kuvaketta ja valitse Avaa asetukset.
2. Valitse Bluetooth-asetukset -ikkunassa Jaettu kansio -välilehti ja tee sitten jokin seuraavista:

- Ota tiedoston jakaminen käyttöön valitsemalla Salli etälaitteiden selata jaettua kansiota -valintaruutu, napsauta Selaa, valitse paikallinen kansio, joka jaetaan Bluetooth-laitteiden kanssa ja valitse OK. Rajoita etälaitteiden käyttöoikeus vain luku -oikeuteen poistamalla valintamerkki Salli etälaitteiden muuttaa jaetun kansion sisältöä -valintaruudusta.
- Poista tiedoston jakaminen käytöstä poistamalla valintamerkki Salli etälaitteiden selata jaettua kansiota -valintaruudusta.

## Ääniasetukset

Huomautus: Tämän osion ohjeet eivät päde Windows 8 -käyttöjärjestelmässä.

Bluetooth-ääniasetusten hallinta:

1. Napsauta hiiren kakkospainikkeella Bluetooth-kuvaketta ja valitse Avaa asetukset.
2. Valitse Bluetooth-asetukset-ikkunassa Audio-välilehti ja tee sitten jompikumpi seuraavista:

- Salli Bluetooth-ääniyhteys vain SCMS-T Digital Rights Management (DRM) -sisällön suojausta tukevien laitteiden kanssa valitsemalla Liitä audiolaitteeseen vain, jos se tukee SCMS-T-sisällön suojausta -valintaruutu.
- Ota automaattinen Skype-puhelun kytkentä käyttöön musiikin kuuntelun aikana valitsemalla Ota Skype-kytkentä käyttöön ja valitse aikaisemmin kytkettyjen Bluetooth-kuulokkeiden nimi valikosta. Lisätietoja on kohdassa VoIP-puheluihin vastaaminen musiikin kuuntelun aikana. Tämä vaihtoehto ei ole käytössä, jos tietokoneeseen ei ole asennettu Skype-ohjelmistoa.

## High Speed -asetukset

High Speed -asetusten hallinta:

1. Napsauta hiiren kakkospainikkeella Bluetooth-kuvaketta ja valitse Avaa asetukset.
2. Valitse Bluetooth-asetukset-ikkunassa High Speed -välilehti ja tee sitten jompikumpi seuraavista:

- Salli ilmoitusten näyttäminen, kun Bluetooth-yhteys kytkeytyy Bluetooth High Speed -tilaan ja siitä pois, valitsemalla Ilmoita High Speed -tilanvaihdosta.
- Piilota ilmoitukset, kun Bluetooth-yhteys kytkeytyy Bluetooth High Speed -tilaan ja siitä pois, poistamalla valintamerkki kohdasta Ilmoita High Speed -tilanvaihdosta.