# Bluetooth® Low Energy HID eszközök csatlakoztatása

Megjegyzés: A Bluetooth Low Energy HID funkció a dokumentumban leírt módon csak Windows 7 rendszeren használható. A Windows 8 natív módon támogatja a Bluetooth Low Energy üzemmódot, ezért a Bluetooth Low Energy HID funkciót az Intel® PROSet/Wireless Software for Bluetooth® Technology Windows 8 rendszer alatt nem támogatja.

Ha a Bluetooth Low Energy HID eszköz hozzáadása megtörtént (lásd az Új Bluetooth® eszköz hozzáadása és csatlakoztatása című fejezetet), a Bluetooth Low Energy HID eszközzel való kapcsolat automatikusan létrejön. Ha a kapcsolat hirtelen megszakad, a szoftver megpróbál újracsatlakozni.

## A Low Energy HID eszközök akkumulátorállapotának ellenőrzése

Low Energy HID eszköz akkumulátorállapotának ellenőrzése:

1. Kattintson az Akkumulátor állapota ikonra a rendszertálcán.
2. Megjelenik a Low Energy HID eszközök listáját és azok akkumulátorállapotát tartalmazó előugró ablak.
3. Az ablak elrejtéséhez kattintson az előugró ablakon kívülre.