# Koble til Bluetooth®-hodetelefoner og høyttalere

Merk: Denne delen gjelder ikke hvis du bruker operativsystemet Windows 8.

Du kan bruke Bluetooth-aktiverte stereo- og monohodetelefoner til å lytte til musikk og besvare VoIP-anrop fra datamaskinen. Dessuten kan datamaskinen gjøres om til en Bluetooth-høyttaler.

Støttede lydprofiler inkluderer disse:

- A2DP-mottaker og -kilde
- AVRCP-kontroller og -mål
- Gateway for HFP/HSP-audio
- Integrasjon med Windows Media Player/Center
- Integrasjon med Skype

## Lytt til musikk fra datamaskinen via en Bluetooth-hodetelefon eller Bluetooth-høyttaler

Du kan koble Bluetooth-aktiverte stereohodetelefoner til datamaskinen for å lytte til musikk og for å kontrollere lydavspillingsprogrammet som kjøres på datamaskinen. Når den er tilkoblet kan enheten for Bluetooth-stereolyd stoppe, sette på pause og gjenoppta en avspilling, gå til neste/forrige spor og kontrollere volumet på lydavspilleren som kjøres på datamaskinen.

I vinduet Tjenester til Bluetooth-enheten som er lagt til (se Legge til og koble til en New Bluetooth®-enhet):

1. Klikk på koblingen Lytt til musikk i vinduet Tjenester for å opprette en tilkobling.
2. Meldingen i vinduet Tjenester oppdateres når tilkoblingen er opprettet, og Bluetooth-hodetelefonen eller Bluetooth-høyttaleren blir operativsystemets standard lydenhet for å lytte til musikk fra datamaskinen. Samtidig deaktiveres koblingen Videresend VoIP-samtaler til håndfri.
   Merk: Det kan bare kobles til én lydtilkobling om gangen. Hvis du skal koble til en ny Bluetooth-lydenhet, må den eksisterende lydtilkoblingen kobles fra.
3. Hvis du ikke hører noe musikk i Bluetooth-hodetelefonen når den er tilkoblet, kan du kontrollere at innstillingene for Standard lydenhet er som beskrevet i delen Standard lydenhet nedenfor.
4. Hvis du vil koble fra en eksisterende lydtilkobling, klikker du på Koble fra i elementet Lytt til musikk i vinduet Tjenester. Den opprinnelige innstillingen til operativsystemets standard lydenhet gjenopprettes.

#### Standard lydenhet

Når det opprettes en lydtilkobling, blir Bluetooth-lydenheten automatisk angitt som standard avspillingsenhet i operativsystemet Windows. I enkelte sjeldne tilfeller kan det hende at standard Bluetooth-lydenhet ikke virker automatisk. Hvis du for eksempel konfigurerer en annen lydenhet som standard lydenhet manuelt før det er opprettet en tilkobling med Bluetooth-lydenheten, kan det være at Bluetooth-lydenheten ikke virker. I så tilfelle åpner du Windows Lydegenskaper fra menyen i systemstatusfeltet eller Administrer lydenheter fra delen Maskinvare og lyd i Kontrollpanel og angir Bluetooth-lydenheten som standardenhet.

## Bruke Bluetooth-hodetelefoner til VoIP-samtaler

Du kan bruke Bluetooth-monohodetelefoner som en lydkommunikasjonsenhet for VoIP-telefonprogrammer.

I vinduet Tjenester til Bluetooth-enheten som er lagt til (se Legge til og koble til en New Bluetooth®-enhet):

1. Klikk på koblingen Videresend VoIP-samtaler til håndfri i vinduet Tjenester.
2. Meldingen i vinduet Tjenester oppdateres når tilkoblingen er opprettet, og hodetelefonen angis som standard lydkommunikasjonsenhet for VoIP-telefonprogrammer som Skype. Samtidig deaktiveres koblingen Lytt til musikk.
   Merk: Det kan bare kobles til én lydtilkobling om gangen. Hvis du skal koble til en ny Bluetooth-lydenhet, må du først koble fra den eksisterende lydtilkoblingen.
3. Hvis du vil koble fra en eksisterende lydtilkobling, klikker du på Koble fra i elementet Videresend VoIP-samtaler til håndfri i vinduet Tjenester.

## Motta VoIP-samtaler (VoIP - Voice over IP) mens du hører på musikk

Bluetooth-aktiverte stereo- og monohodetelefoner kan byttes sømløst for å godta eller avvise Skype-anrop ved å bruke knappen(e) på Bluetooth-lydenheten mens man lytter til musikk. Musikken settes automatisk på pause under et aktivt Skype-anrop og gjenopprettes etter at anropet er avsluttet.

Merk: Du kan få disse funksjonene til å virke sømløst ved å aktivere Bluetooth-plugin-modulen i Windows Media Player, og sørge for at Skype-tilgang alltid tillates, med plugin-modulen "btplayerctrl.exe".

## Spille av musikk fra en Bluetooth-enhet over datamaskinens høyttalere

Spill av lyd fra en Bluetooth-enhet ved hjelp av datamaskinens høyttalere.

I vinduet Tjenester til Bluetooth-enheten som er lagt til (se Legge til og koble til en New Bluetooth®-enhet):

1. Klikk på koblingen Spill av musikk i vinduet Tjenester.
2. Når denne handlingen er fullført, videresendes lydstreaming fra den eksterne Bluetooth-enheten til datamaskinens høyttalere (eller en annen lydenhet som er konfigurert på datamaskinen).
3. Med en aktiv Spill av musikk-tilkobling kan du bruke vinduet Bluetooth-fjernkontroll til å styre den eksterne mediespilleren via Bluetooth. Ikonet Bluetooth-fjernkontroll vises i systemstatusfeltet. Vinduet Bluetooth-fjernkontroll vises hvis man klikker på ikonet. Vinduet støtter standardhandlinger som Spill av / Stopp, Neste/Forrige spor og volumkontroll.
4. Hvis du vil slutte å bruke datamaskinen som en Bluetooth-høyttaler, klikker du på koblingen Koble fra i vinduet Tjenester.