# เทคโนโลยี Bluetooth®

เทคโนโลยีไร้สาย Bluetooth คือเทคโนโลยีการสื่อสารระยะใกล้เพื่อแทนที่สายเคเบิลในการเชื่อมต่ออุปกรณ์พกพาและ/หรืออุปกรณ์ติดตั้งอยู่กับที่โดยยังคงมีการรักษาความปลอดภัยระดับสูง

การยอมรับในระดับโลกของ Bluetooth รวมถึงโครงสร้างของเทคโนโลยี Bluetooth ช่วยให้อุปกรณ์ Bluetooth ใดๆ สามารถเชื่อมต่อกับอุปกรณ์ Bluetooth อื่นๆ ที่อยู่ในระยะใกล้ตามที่กำหนดไว้ได้

แถบความถี่

เทคโนโลยี Bluetooth จะทำงานในแถบความถี่สำหรับอุตสาหกรรม วิทยาศาสตร์ และการแพทย์ (ISM) ที่ 2.4 GHz ถึง 2.485 GHz โดยใช้สัญญาณแผ่สเปกตรัมแบบความถี่กระโดดไปมาและการสื่อสารสองทางเต็มอัตราที่ระดับ 1600 hops/sec ย่านความถี่ 2.4 GHz ISM สามารถใช้งานได้โดยไม่ต้องมีใบอนุญาตการใช้งานในประเทศส่วนใหญ่

ระยะ

ระยะที่ใช้ได้ระหว่างอุปกรณ์ Bluetooth จะขึ้นอยู่กับการใช้งาน ข้อกำหนด Bluetooth ระบุระยะต่ำสุดที่ 10 เมตร หรือ 30 ฟุต โดยไม่ได้กำหนดขีดจำกัด ผู้ผลิตสามารถปรับแต่งการใช้งานเพื่อให้ได้ระยะที่ต้องการเพื่อสนับสนุนการใช้งานในโซลูชันของตนเองได้ ระยะจะถูกจัดประเภทตามคลาสของสัญญาณวิทยุ:

- สัญญาณวิทยุ Class 3 มีระยะสูงสุด 1 เมตร หรือ 3 ฟุต
- สัญญาณวิทยุ Class 2 มีระยะ 10 เมตร หรือ 33 ฟุต
- สัญญาณวิทยุ Class 1 มีระยะ 100 เมตร หรือ 300 ฟุต

พลังงาน

เทคโนโลยี Bluetooth ได้รับการออกแบบให้ใช้พลังงานต่ำมาก และลดกำลังสัญญาณวิทยุ Bluetooth เมื่อไม่ใช้งานได้

อัตราข้อมูล

- 1 Mbps สำหรับ Bluetooth 1.2
- สูงสุด 3 Mbps สำหรับ Bluetooth 2.0 ที่มี Extended Data Rate (EDR)
- สูงสุด 24 Mbps สำหรับ Bluetooth High Speed

สำหรับข้อมูลเพิ่มเติมเกี่ยวกับเทคโนโลยีไร้สาย Bluetooth โปรดไปที่ www.bluetooth.com