# Tiedoston siirto Bluetooth®-yhteyden kautt

Voit jakaa tietokoneellasi olevia paikallisia kansioita muiden Bluetooth-laitteiden kanssa, siirtää kaikentyyppisiä tiedostoja tietokoneen ja Bluetooth-laitteiden välillä, luoda tai poistaa tiedostoja ja kansioita Bluetooth-laitteessa ja lähettää tiedostoja Bluetooth-laitteisiin käyttämällä Microsoft Office -valikon ohjattua lähetystoimintoa.

Tuetut profiilit ja roolit:

- File Transfer Protocol (FTP), asiakasohjelma ja palvelin
- Basic Imaging Profile (BIP), palvelin
- Object Exchange (OBEX) 1.5 Single Response Mode (SRM)
- Kaikki OBEX-profiilit ovat Bluetooth High Speed -yhteensopivia
- Object Push Profile (OPP) -asiakasohjelman Microsoft Office -integrointi

Jos Bluetooth-etälaite tukee Bluetooth High Speed -ominaisuuksia, useimmat tiedostonsiirtotoiminnot suoritetaan automaattisesti High Speed -tilassa Wi-Fi-radion avulla.

## Tiedostojen selaaminen Bluetooth-linkin kautta

Voit selata yhdistetyn Bluetooth-laitteen tiedostoja ja kansioita, siirtää tiedostoja tietokoneen ja Bluetooth-laitteen välillä ja luoda tai poistaa kansioita Bluetooth-laitteessa resurssienhallintaa muistuttavassa käyttöliittymässä.

Lisätyn Bluetooth-laitteen Palvelut-ikkunassa (katso Uuden Bluetooth®-laitteen lisääminen ja yhdistäminen):

1. Napsauta Selaa etäkansiota -linkkiä Palvelut-ikkunassa.
2. Napsauta Bluetooth-laitteen nimistä virtuaalikansiota Windowsin resurssienhallinnassa.
3. This virtual folder is automatically created for every added Bluetooth device that has Bluetooth FTP server capability.
4. Tässä ikkunassa voit käsitellä tiedostoja samalla tavalla kuin tietokoneellasi olevia paikallisia tiedostoja.

Huomautus: Etälaite voi pyytää salasanaa tiedonsiirron aikana. Tässä tapauksessa molempiin laitteisiin on näppäiltävä sama salasana, jotta yhteys voidaan muodostaa. Jos salasanat eivät täsmää, yhteys katkaistaan.

## Paikallisen kansion jakaminen muiden Bluetooth-laitteiden kanssa

Tietokoneella olevia kansioita voidaan jakaa muiden Bluetooth-laitteiden kanssa tämän käyttöoppaan kohdan Kansion jakamisen asetukset mukaisesti.

## Tiedostojen lähetys Microsoft Officesta Bluetooth-laitteeseen

Microsoft Office Word-, Excel-, Access- ja Power Point -ohjelman tiedostoja voidaan lähettää Bluetooth-laitteisiin seuraavissa Microsoft Officen versioissa:

- Microsoft Office 2003
- Microsoft Office 2007
- Microsoft Office 2010

Voit lähettää Microsoft Office -asiakirjan Bluetooth-etälaitteeseen seuraavasti:

1. Valitse Lähetä Bluetoothiin käyttämäsi Microsoft Office -version mukaan valikosta tai työkaluriviltä. Katso tarvittaessa lisätietoja Microsoft Officen käyttöoppaasta. Bluetooth-tiedostonsiirto-ikkuna avautuu.
2. Kun Bluetooth-tiedostonsiirto-ikkuna avautuu, valitse Bluetooth-laite, johon tiedosto lähetetään, ja napsauta Seuraava-painiketta.
3. Tiedostonsiirron edistyminen näkyy ikkunassa, ja asiakirja lähetetään valittuun Bluetooth-laitteeseen. Saat ilmoituksen, kun siirto on suoritettu.

## Tiedostojen lähetys Windowsin resurssienhallinnasta Bluetooth-laitteeseen

Lähetä tiedostoja Windowsin resurssienhallinnasta Bluetooth-laitteeseen seuraavasti:

1. Napsauta tiedostoa hiiren kakkospainikkeella Windowsin resurssienhallinnassa ja valitse valikosta Lähetä Bluetoothiin. Bluetooth-tiedostonsiirto-ikkuna avautuu.
2. Kun Bluetooth-tiedostonsiirto-ikkuna avautuu, valitse Bluetooth-laite, johon tiedosto lähetetään, ja napsauta Seuraava-painiketta.
3. Tiedostonsiirron edistyminen näkyy ikkunassa, ja tiedosto lähetetään valittuun Bluetooth-laitteeseen. Saat ilmoituksen, kun siirto on suoritettu.

## Tiedostojen lähetys Palvelut-ikkunasta Bluetooth-laitteeseen

Lähetä tiedostoja Palvelut-ikkunasta Bluetooth-laitteeseen seuraavasti:

1. Napsauta Lähetä tiedosto -linkkiä Palvelut-ikkunassa. Avaa-valintaikkuna avautuu.
2. Valitse tiedosto luettelosta ja napsauta Avaa-painiketta. Bluetooth-tiedostonsiirto-ikkuna avautuu.
3. Kun Bluetooth-tiedostonsiirto-ikkuna avautuu, napsauta Seuraava-painiketta.
4. Tiedostonsiirron edistyminen näkyy ikkunassa, ja tiedosto lähetetään valittuun Bluetooth-laitteeseen. Saat ilmoituksen, kun siirto on suoritettu.

## Tiedostojen vastaanottaminen Bluetooth-laitteesta

Kun toinen Bluetooth-laite aloittaa tiedostonsiirron tietokoneeseesi (esimerkiksi Lähetä Bluetoothilla -komennolla), näyttöön avautuu Vastaanotetaan tiedostoja -ikkuna, jossa näkyy saapuvien tiedostojen oletusarvoinen kohdepolku.

Huomautus: Tämä ikkuna tulee näkyviin automaattisesti vain, jos Bluetooth-laite käyttää tiedostonsiirtoon BIP-profiilia. Tavallisesti tätä profiilia käytetään lähetettäessä kuvia mobiililaitteesta tietokoneeseen. Jos haluat vastaanottaa muita tiedostoja käyttämällä muita profiileja (esim. OPP:tä), käynnistä Vastaanota tiedosto -toiminto ilmaisinalueen Bluetooth-valikosta.

Vastaanotetaan tiedostoja -ikkunassa voit muuttaa oletuskohdekansiota, jonne saapuvat tiedostot ja kuvat tallennetaan. Voit tehdä tämän seuraavasti:

1. Napsauta Selaa ja valitse haluamasi kansioikkuna.
2. Käynnistä tiedostonsiirto polun valitsemisen jälkeen napsauttamalla Hyväksy-painiketta.
3. Hylkää saapuva tiedosto valitsemalla Hylkää.